Rwanda kodusõda

Rwanda kodusõda oli konflikt Rwanda riigis Kesk-Aafrikas president Juvénal Habyarimana valitsuse ning mässulise Rwanda Patriootliku Rinde (Rwandan Patriotic Front, RPF) vahel. Sõda algas 1. oktoobril 1990, kui RPF Rwandasse tungis, ning lõppes ametlikult 4. augustil 1993, mil kirjutati alla Arusha rahulepe, mis kehtestas ühise valitsuse.

Habyarimana tapmine 1994. aasta aprillis käivitas aga Rwanda genotsiidi, kus hinnanguliselt hukkus 800 000 inimest. Sõja ja genotsiidi põimunud põhjuste tõttu on mõned vaatlejad arvanud, et massilised tapmised olid vaid sõja jätk, mitte uus faas.  RPF alustas taas rünnakut, saavutades lõpuks riigi üle kontrolli. Hutude eksiilvalitsus kasutas põgenikelaagreid naaberriikides, et destabiliseerida RPFi valitsust. RPF ja selle kontrolli all olevad mässulised osalesid Esimeses Kongo sõjas (1996–1997), mis viis omakorda Teises Kongo sõjas (1998–2003). Mõlemas püüdsid hutude väed Rwandas taas võimule tulla. Nii et ehkki kodusõda lõppes ametlikult 1993, dateerib osa allikaid selle lõpu 1994. aastasse, mil RPF vallutas Kigali, või 1996. aastasse, mil põgenikelaagrid laiali saadeti, mõne autori arvates kestab aga kodusõda tänini, kuna väiksemad mässuliste rühmad tegutsevad Rwanda piirialadel praegugi.

Viited

Rwanda ajalugu
Kodusõjad